Nora Dåsnes

Nora Dåsnes (født 1995 i Oslo) er en norsk illustratør, animatør, barnebokforfatter og tegneserieskaper.

Bakgrunn 
Nora Dåsnes er født og oppvokst i Oslo, og tok studiespesialisering med formgivningsfag ved Elvebakken videregående skole. Hun er datter av journalisten Kjetil B. Alstadheim. I sitt andre skoleår dro hun som utvekslingselev til Durham i Nordøst-England. Hun tok bachelorgraden innen Illustration Animation på Kingston University i Kingston upon Thames i sør-øst London.

Virke 
Dåsnes debuterte som forfatter og illustratør med romanen Ti kniver i hjertet våren 2020. For den boken fikk hun Pondusprisen og Kulturdepartementets pris for beste tegneserie. Dåsnes illustrerer småbarnsserien Vesle vil også.. av forfatter Hannah Mileman. La skogen leve! er den tredje utgivelsen for barn fra Dåsnes.

I 2022 vant hun Nordisk råds barne- og ungdomslitteraturpris for den grafiske barne- og ungdomsromanen Ubesvart anrop. Boken ble tildelt Riksmålsforbundets barne- og ungdomsbokpris, og Dåsnes fikk for andre gang Kulturdepartementets tegneseriepris.

Bibliografi 
 2020: Ti kniver i hjertet, grafisk roman
 2021: Ubesvart anrop, grafisk roman
 2021: La skogen leve!, bildebok (Aschehoug)

Referanser

Eksterne lenker 
 

 Presentasjon hos Aschehoug forlag

Personer fra Oslo
Norske illustratører
Norske forfattere
Norske tegneserieskapere
Nordisk råds barne- og ungdomslitteraturpris